CELEX: 32007L0061
Language: lt
Date: 1190764800000
Title: 2007 m. rugsėjo 26 d. Tarybos direktyva 2007/61/EB, iš dalies keičianti Direktyvą 2001/114/EB dėl žmonėms vartoti skirto tam tikro iš dalies arba visiškai dehidratuoto konservuoto pieno

4.10.2007   
            
            
               LT
            
            
               Europos Sąjungos oficialusis leidinys
            
            
               L 258/27
            
         
      TARYBOS DIREKTYVA 2007/61/EB
   2007 m. rugsėjo 26 d.
   iš dalies keičianti Direktyvą 2001/114/EB dėl žmonėms vartoti skirto tam tikro iš dalies arba visiškai dehidratuoto konservuoto pieno
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:
   
               (1)
            
            
               Atsižvelgiant į didėjančią būtinybę suderinti pieno ir pieno produktų tarptautinės prekybos nuostatas, reikėtų įvesti nuostatą, pagal kurią būtų galima nustatyti mažiausią standartinį 34 % masės baltymų kiekį, skaičiuojant sausojoje neriebalinėje medžiagoje, tam tikrame iš dalies arba visiškai dehidratuotame konservuotame piene.
            
         
               (2)
            
            
               Įvedant standartą būtina nustatyti baltymų kiekio reguliavimui naudojamas žaliavas ir žaliavų sudėtį.
            
         
               (3)
            
            
               2006 m. gruodžio 20 d. Europos Parlamento ir Tarybos reglamentu (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis (2) siekiama reguliuoti maisto produktų papildymą tokiomis medžiagomis ir nustatomas vitaminų ir mineralų, kuriais galima papildyti maisto produktus, sąrašas. Todėl reikėtų iš dalies pakeisti Tarybos direktyvą 2001/114/EB (3), kad būtų leidžiama maisto produktus papildyti vitaminais ir mineralais, kaip nustatyta Reglamente (EB) Nr. 1925/2006.
            
         
               (4)
            
            
               Direktyva 2001/114/EB turėtų būti atitinkamai iš dalies pakeista,
            
         PRIĖMĖ ŠIĄ DIREKTYVĄ:
   1 straipsnis
   Direktyva 2001/114/EB iš dalies keičiama taip:
   
               1.
            
            
               2 straipsnis išbraukiamas.
            
         
               2.
            
            
               I priedas iš dalies keičiamas pagal šios direktyvos priedą.
            
         2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2008 m. rugpjūčio 31 d., įgyvendina šią direktyvą. Jos nedelsdamos pateikia Komisijai tokių įstatymų ir kitų teisės aktų nuostatų tekstus kartu su lentele, pateikiančia atitikmenis tarp jų ir šios direktyvos.
   Valstybės narės, patvirtindamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės pagrindinių nuostatų tekstus.
   3 straipsnis
   Ši direktyva įsigalioja trečią dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje, 2007 m. rugsėjo 26 d.
      
         
            Tarybos vardu
         
         
            Pirmininkas
         
         J. SILVA
         
      
   
   
      (1)  2007 m. rugsėjo 5 d. nuomonė (dar nepaskelbta Oficialiajam leidinyje).
   
      (2)  OL L 404, 2006 12 30, p. 26.
   
      (3)  OL L 15, 2002 1 17, p 19. Direktyva iš dalies pakeista 2003 m. stojimo aktu.
   
      PRIEDAS
      Direktyvos 2001/114/EB I priedas iš dalies keičiamas taip:
      
                  1.
               
               
                  1 dalies „Iš dalies dehidratuotas pienas“ pirma pastraipa pakeičiama taip:
                  „Tai saldintas arba nesaldintas skystas gaminys, gaunamas pašalinant dalį vandens iš nenugriebto pieno, nugriebto pieno arba iš dalies nugriebto pieno arba jų mišinio, į kurį gali būti primaišyta grietinėlės, visiškai dehidratuoto pieno arba jų abiejų; pridedamo dehidratuoto pieno kiekis turi neviršyti 25 % galutinio gaminio sausųjų pieno medžiagų kiekio.“
               
            
                  2.
               
               
                  2 dalies „Visiškai dehidratuotas pienas“ pirma pastraipa pakeičiama taip:
                  „Tai sausas gaminys, kurio drėgmė sudaro ne daugiau kaip 5 % galutinio gaminio masės, gaunamas šalinant vandenį iš nenugriebto pieno, nugriebto pieno arba iš dalies nugriebto pieno, grietinėlės arba iš jų mišinio.“
               
            
                  3.
               
               
                  3 dalis „Apdorojimas“ iš dalies keičiama taip:
                  
                              a)
                           
                           
                              b punkto įvadiniai žodžiai pakeičiami taip:
                              „Nepažeidžiant 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (1), 1 ir 2 dalyse nurodyti produktai konservuojami šiais būdais:
                           
                        
                              b)
                           
                           
                              Įrašomas c punktas:
                              
                                          „c)
                                       
                                       
                                          Nepažeidžiant šio priedo 1 ir 2 dalyse nurodytų sudėties reikalavimų, baltymų kiekis piene gali būti keičiamas taip, kad jų kiekis (išreikštas neriebaline sausąja medžiaga) būtų mažiausiai 34 % masės, ir gaunamas pridedant ir (arba) pašalinant pieno sudedamąsias dalis taip, kad nepasikeistų išrūgų baltymų ir kazeino santykis piene.“
                                       
                                    
                        
            
                  4.
               
               
                  4 dalis „Leistini priedai“ pakeičiama taip:
                  „4.   Leistini priedai ir žaliavos
                  
                              a)
                           
                           
                              Vitaminai ir mineralai pagal 2006 m. gruodžio 20 d. Europos Parlamento ir Tarybos reglamentą (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis (2).
                           
                        
                              b)
                           
                           
                              Pagal 3 dalies c punktą reguliuojant baltymų kiekį leidžiama dėti šių žaliavų:
                              
                                          i)
                                       
                                       
                                          pieno baltymų koncentrato (retentato)
                                          Pieno baltymų koncentratas – tai gaminys, gaunamas nenugriebto, iš dalies nugriebto pieno arba nugriebto pieno baltymus koncentruojant ultrafiltravimo būdu;
                                       
                                    
                                          ii)
                                       
                                       
                                          pieno filtrato (permeato)
                                          Pieno filtratas – tai gaminys, gaunamas ultrafiltravimo būdu iš nenugriebto pieno, iš dalies nugriebto pieno arba nugriebto pieno pašalinus pieno riebalus ir baltymus; ir
                                       
                                    
                                          iii)
                                       
                                       
                                          laktozės
                                          Laktozė – tai natūrali pieno sudedamoji dalis, paprastai gaunama iš išrūgų, ir kurioje bevandenės laktozės kiekis yra ne mažesnis kaip 99,0 % m/m, išreikštas sausąja medžiaga. Ji gali būti bevandenė arba turėti vieną kristalizacinio vandens molekulę arba būti abiejų variantų mišinys.
                                       
                                    
                        
            
         (1)  OL L 139, 2004 4 30, p. 55. Pataisyta OL L 226, 2004 6 25, p. 22.“;
      
         (2)  OL L 404, 2006 12 30, p. 26.“